বিজেপিৰ প্ৰতি আস্থা হেৰুৱাই পেলোৱা তেজপুৰৰ প্ৰাক্তন সাংসদ আৰ পি শৰ্মাই দুই-এদিনতে কংগ্ৰেছত যোগদান কৰিব।
আজি নিজমুখে নৰ্থ-ইষ্ট নাওক এই কথা জনাই সৌ সিদিনালৈকে অসমৰ অন্যতম পুৰণি বিজেপি নেতাজনে কয়, "'মই কংগ্ৰেছত যোগদান কৰাৰ কথা ভাবিছো। আলোচনা চলি আছে। মই পোনপটীয়াকৈ নকৰিলেও বেলেগ মানুহে কংগ্ৰেছৰ লীডাৰৰ লগত কথা পাতি আছে। দুই এদিনতে মই যোগদান কৰিম"।
তাৰোপৰি সাংসদজনে "২১-ত কংগ্ৰেছক জিকাইহে এৰিম" বুলি প্ৰত্যাহ্বান প্ৰকাশ কৰে।
যোৱা লোকসভা নিৰ্বাচনৰ সময়ত শেষ মুহূৰ্তত দলীয় টিকটৰ পৰা বঞ্চিত হোৱাৰ পিছত যোৱা বৰ্ষৰ ১৭ আগষ্টত তেওঁ বিজেপি দল ত্যাগ কৰিছিল।
আজি নেতাজনে কয় যে বিজেপিৰ প্ৰতি জনসাধাৰণৰ আস্থা নাইকিয়া হৈছে।
শৰ্মাই যোৱা বছৰ সংবাদ মাধ্যমৰ আগত তেওঁ 'নতুন ঘৰ'ৰ সন্ধানত থকা বুলি মন্তব্য কৰিছিল আৰু তৃণমূল কংগ্ৰেছকে ধৰি আন কোনো ৰাজনৈতিক দলত যোগদানৰ সম্ভাৱনা প্ৰকাশ কৰিছিল।
২০২১-ত কংগ্ৰেছ দলে অসমত চৰকাৰ গঠন কৰিব বুলি দাবী কৰে প্ৰাক্তন সাংসদজনে।
"যদি ৰাজস্থানত কংগ্ৰেছ আহিব পাৰে, হাৰিয়ানাত কংগ্ৰেছৰ চৰকাৰ গঠন হ'ব পাৰে, তেন্তে অসমত কি নোৱাৰিব? অসমতো ২১-ত কংগ্ৰেছে চৰকাৰ গঠন কৰিব। কংগ্ৰেছক জিকাবই লাগিব। আমি যুঁজ দিম।", উল্লেখযোগ্য যে হাৰিয়ানাত বিজেপি চৰকাৰ থকাৰ কথাটো পাহৰি শৰ্মাৰ মন্তব্য।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
